**CYNGOR BWRDEISTREF SIROL BLAENAU GWENT**

**ADRODDIAD BLYNYDDOL CYNGHORWYR**

Dyma’r adroddiad gan y Cynghorydd a enwir uchod am eu gweithgareddau allweddol dros y flwyddyn a ddiweddodd 30 Ebrill 2023. Caiff ei ddarparu er gwybodaeth pob etholwr ac nid ar gyfer unrhyw ddiben arall.

*Cyfarwyddiadau cwblhau: Mae cynghorwyr yn rhydd i gynnwys cymaint neu cyn lleied o wybodaeth ag y dymunant ym mhob adran. Fodd bynnag dylid cadw’r adroddiad hwn i’r fformat yma gydag* ***uchafswm o 2 dudalen.***

**Cynghorydd: Tommy Smith**

**Plaid: Llafur**

**Ward: Sirhywi**

|  |
| --- |
| **Adran 1 – Rolau a Chyfrifoldebau** |
| Cadeirydd y Pwyllgor Craffu Pobl yn cynnwys addysg a gwasanaethau cymdeithasol. Mae’r pwyllgor wedi parhau ei waith yn craffu a herio rhaglen waith eang yn defnyddio sgiliau a phrofiad i gyflwyno argymhellion i’r Cabinet eu hystyried.  Aelod Craffu o’r Pwyllgor Craffu a Chorfforaethol  Cadeirydd Pwyllgor Craffu Bwrdd Gwasanaethau Cyhoeddus Gwent  Cyfarwyddwr ac Aelod Bwrdd Silent Valley Waste Management Services ar ran CBSBG  Llywodraethwr ysgol AALl a Chadeirydd Ysgol Gynradd Glanhywi Tredegar.  Yn ogystal â fy rôl Craffu a chadeirio, rwyf hefyd yn ymgymryd â chyfrifoldebau eraill o fewn y cyngor. |
| **Adran 2: Gweithgaredd Etholaethol** |
| Yn y gymuned rwy’n parhau i weithio gyda fy nghydweithwyr ward ar ran etholwyr drwy gymryd gwaith achos ar sail ddyddiol a gweithredu fel eiriolydd ar ran rhai o’r preswylwyr lleol a hefyd drwy weithio gyda phartneriaid eraill yn cynnwys Tai Calon a landlordiaid tai cymdeithasol eraill, Heddlu Gwent ac asiantaethau partner eraill a swyddogion cyngor Blaenau Gwent i ddatrys materion a fedrai effeithio ar unigolion neu’r gymuned ehangach. |

|  |
| --- |
| **Adran 3: Cabinet a Gweithgareddau Craffu** |
| Mewn gwasanaethau plant, mae’r Pwyllgor wedi edrych ar raglen waith amrywiol yn craffu adroddiadau ar feysydd hanfodol tebyg i’r Cynnig Gofal Plant, y Gwasanaeth Mabwysiadu Cenedlaethol, Rhianta Corfforaethol ac adrodd yn rheolaidd ar ostwng yn ddiogel y nifer o blant sy’n derbyn gofal.  Datblygiad amlwg fu cyflwyno cartref preswyl pedair ystafell wely ar gyfer plant a llety argyfwng arall gyda phedair ystafell wely yn ward Sirhywi – pan oeddwn yn ystyried yr adroddiadau a’r wybodaeth roeddwn yn ofalus i weithio gyda phreswylwyr rwy’n eu cynrychioli i sicrhau y rhoddwyd ystyriaeth i farn preswylwyr a bod swyddogion ac aelodau ward yn ymgysylltu’n llawn gyda “cyllid cyfalaf a ariannwyd gan Lywodraeth Cymru” ar gyfnod pan fo cyllidebau’r cyngor yn gostwng. Teimlai’r aelodau y byddai’r prosiect yn galluogi plant sy’n derbyn gofal i fyw yn eu cymunedau ar gyfer dibenion addysg ac i fyw mor agos i’w ffrindiau a pherthnasau ag sydd modd tra’u bod yng ngofal Blaenau Gwent – gyda chefnogaeth y Cyfarwyddwr Gwasanaethau Plant a’r Aelod Cabinet gallais ymgysylltu gyda phreswylwyr drwy sesiwn galw heibio a sefydlu grŵp preswylwyr.  Mae adroddiadau gwasanaethau oedolion yn gweithio ar feysydd tebyg i’r Gronfa Gofal Integredig, Byw’n Annibynnol a sefydlu gweithgor costau byw i helpu cefnogi teuluoedd drwy’r argyfwng ariannol presennol.  Mewn Addysg, mae’r Pwyllgor wedi craffu adroddiadau a gwneud argymhellion i’r Cabinet mewn meysydd sy’n cynnwys cludiant rhwng y cartref a’r ysgol, darpariaeth a strategaethau ADY, addysg a diogelu, polisi derbyn i ysgolion a rhaglen gwella ysgolion. Fe wnaeth aelodau hefyd graffu adroddiad ar arolwg Estyn a thrafod adroddiad diwedd blwyddyn gan y Cyfarwyddwr Addysg.  Drwy weithio gyda swyddogion ac aelodau, mae’r Pwyllgor Craffu Pobl wedi ymateb yn dda i archwiliadau allanol a datblygu cynllun gweithredu cadarn i drin yr argymhellion a gafwyd. |
| **Adran 4: Hyfforddiant a Datblygu** |
| Cefais nifer o gyfleoedd hyfforddiant yn cynnwys Rhaglen Arweinyddiaeth WLGA, hyfforddiant un i un WLGA a mynychu sesiynau datblygu a gwybodaeth yn wythnosol o fewn y Cyngor ar amrywiaeth eang o bynciau.  Rwyf hefyd wedi mynychu Arweinyddiaeth mewn Iechyd a Diogelwch drwy CBS Caerffili, Diogelu Corfforaethol, Hyfforddiant Gwasanaethau Plant ac Oedolion CBSBG, Hyfforddiant Datblygu Aelodau CBSBG, hyfforddiant datblygu personol ar wastraff a rheoli a gwahanol feysydd o reoli’r safle drwy fod yn aelod o fwrdd Silent Valley Waste Services.  Rwyf hefyd yn bwriadu manteisio ar gyfleoedd hyfforddi pellach sydd ar gael i mi dros y flwyddyn i ddod i ddatblygu fy sgiliau ymhellach yn y cyngor ond hefyd o fewn y gymuned. |
| **Adran 5: Cynlluniau, Gweithgareddau Arbennig a Materion** |
| Rwy’n parhau i wirfoddoli yn y gymuned. Rwy’n Drysorydd Cymdeithas Gefeillio Tredegar ac yn aelod o Fwrdd cyfrinfa gyntaf Tredegar Moose. Rwyf hefyd yn gweithio gyda grwpiau cymunedol o fewn ward Sirhywi i gefnogi’r gymuned ehangach. |
| **Llofnod y Cynghorydd: Tommy Smith**  **Dyddiad: 23 Hydref 2023** |